Vaski-kirjastot

Kuvailuryhmä  MUISTIO

 Aika 22.9.2015 klo 9-10.30

Paikka Turun kaupunginkirjasto, iso neuvottelutila

Läsnä Liisa Lehtikangas, Heli Malila-Kolkka, Pirkko Nikander, Kerttu Pietilä, Heli Pohjola, Sari Rantanen (siht.), Tiina Sorsimo, Päivi Svala, Anna Viitanen (pj.)

Poissa Riitta Kari, Aki Pyykkö

1. Edellisen kokouksen muistio

Hyväksyttiin edellisen kokouksen muistio.

1. Muutoksia ryhmän kokoonpanossa

Salon edustaja kuvailuryhmässä on jatkossa Liisa Lehtikangas. Kaarinasta Päivin sijaiseksi tulee Heli Malila-Kolkka.

1. Kuvailun keskittäminen

Bibliografisen primaarikuvailun keskittäminen Turkuun, Saloon, Kaarinaan, Raisioon ja Naantaliin on alkanut 12.9. Kuvailuryhmäläiset kertoivat kokemuksiaan. Turkuun tuli ensimmäisellä viikolla kuvailtavaksi 20 nimekettä, mm. englanninkielistä kaunoa ja lasten aineistoa sekä CD-levyjä, juuri on tullut toiset parikymmentä. Raisioon ja Kaarinaan ei ole tullut muista kirjastoista vielä yhtään kuvailtavaa, Liedosta ja Laitilasta ei puolestaan ole lähetetty mitään eteenpäin.

1. Kuvailuryhmän jatko

Kuvailun keskittämisen jälkeen Kuvailuryhmän kokoonpanoa olisi järkevä muuttaa ensi vuoden alusta lähtien. Ulla-Maijan kanssa on jo ollut puhetta ryhmän muuttamisesta primaarikuvailua tekevistä kirjastoista koostuvaksi. Nykykokoonpanolla jatketaan vuoden loppuun.

Tänä vuonna ryhmä on kokoontunut poikkeuksellisen usein, jatkossa kokoustiheyteen vaikuttavat ainakin Vaski-joryltä tehtäväksi saadut kehityssuunnitelmat ja projektit. Loisto-kirjastojen liittymisestä Vaskiin on puhuttu. Myös muille kuin primaarikuvailua tekeville kirjastoille halutaan tulevaisuudessa mahdollisuus kokoontua, jos tarvetta ilmenee. Musiikin kuvailijoiden yhteydenpito/tapaamiset olisivat myös tarpeen. Primaarikuvailua tekevät tarvitsevat jatkossa oman sähköpostilistan, Luetteloijat-listalla on suuri määrä vastaanottajia - kaikissa kirjastoissa - ja runsas viestien määrä voidaan kokea kuormittavana.

Ensi viikon Melinda/RDA –koulutuksen jälkeen, kun on saatu tuntumaa aiheeseen, mietitään tarkemmin tapaamisia RDA-kuvailuun liittyen. Musa tarvinnee omat kokoontumisensa.

1. Melinda-projektin tilanne

RDA konversio on aloitettu tietokannassa 12.-13.9. välisenä yönä. Jostain syystä konversio on edennyt odotettua hitaammin. Kun tietokanta on kokonaan konvertoitu, Kansalliskirjasto haravoi sen tutkittavakseen. Viivästyksistä johtuen tarkkaa aikaa tälle ei vielä pysty sanomaan.

Melindaan liittyminen tapahtuu todennäköisesti vasta ensi vuoden alussa. Tällä hetkellä vaikuttaa siltä että Melinda ei vielä kuluvan syksyn aikana juurikaan työllistä kuvailuryhmää.

27.9. on Kansalliskirjaston pitämä koulutus Melindasta ja RDA:sta. Mukana on myös Axiellin kouluttaja kertomassa Auroran Melinda-ominaisuuksista. Koulutukseen voi edelleen lähettää ennakkokysymyksiä.

1. RDA

Kokemuksia RDA-kuvailusta ei vielä toistaiseksi ole paljon kertynyt. Kaikki luettelointipohjat löytyvät nyt RDA-muotoisina.

1. Extranetin luettelointiohjeet

Extranetin ohjeiden luettelointi-osiossa on paljon vanhentuneita ohjeita.

Keskustelun jälkeen nämä päätettiin poistaa.

1. Seuraavat kokoukset

Turussa 12.10. klo 10